LT Europos Sąjungos oficialusis leidinys C 144/1

2008 FINANSINIŲ METŲ BIUDŽETO IR FINANSŲ VALDYMO ATASKAITA

(2009/C 144/01)

TURINYS

2008 finansinių metų biudžeto ir finansų valdymo ataskaita

1. Įvadas

2. Bendra 2008 m. biudžeto vykdymo apžvalga

3. 2008 m. biudžeto vykdymas pagal skyrius

Priedai – 2008 finansinių metų biudžeto vykdymo lentelės

I priedas. 2008 m. atlikti biudžetiniai perkėlimai pagal Finansinio reglamento 22 ir 24 straipsnių nuostatas

II priedas. 2008 m. pajamų vykdymo palyginimas su 2007 m. pagal skyrius

III priedas. Biudžeto pajamų vykdymas pagal antraštines dalis

IV priedas. 2008 m. asignavimų vykdymo palyginimas su 2007 m. pagal skyrius

V priedas. Biudžeto asignavimų vykdymas pagal antraštines dalis

VI priedas. 2008 m. asignavimų vykdymo detalės – 1 ir 4 lentelės

2008 finansinių metų biudžeto ir finansų valdymo ataskaita

1. ĮVADAS

Šioje ataskaitoje, kuri pagal Finansinio reglamento 122 straipsnį ir Įgyvendinimo nuostatų 185 straipsnį pateikiama kartu su 2008 m. Teisingumo Teismo finansine atskaitomybe, be kita ko, aprašomas asignavimų panaudojimas. Joje taip pat pateikiama apibendrinta informacija apie asignavimų perkėlimą tarp įvairių biudžeto punktų 2008 finansiniais metais.

Šios ataskaitos 2 skyriuje bendrai aprašomas biudžeto vykdymas 2008 m., o 3 skyriuje detaliau nagrinėjamas biudžeto eilučių kitimas pagal skyrius.

Galiausiai prieduose pateikiamos skaitinės lentelės, susijusios su biudžeto vykdymu 2008 metais.

Kiek tai susiję su teismine veikla, siūloma susipažinti su 2008 m. Teisingumo Teismo metiniu pranešimu Curia tinklalapyje (http://curia.europa.eu), kuriame pateikiama detali informacija apie Teisingumo Teismo, Pirmosios instancijos teismo ir Tarnautojų teisminę veiklą ir statistika.

2. BENDRA 2008 M. BIUDŽETO VYKDYMO APŽVALGA

2.1. Pajamos

2008 finansiniais metais buvo prognozuojamos 36 539 000 eurų Teisingumo Teismo pajamos.

Kaip matyti toliau iš 1 lentelės, 2008 finansiniais metais realiai jų gauta 38 785 961 euras ir prognozė viršyta 6,15 % (1).

1 lentelė

Prognozuojamos ir gautos pajamos

(eurais) Pavadinimas 2008 m. pajamų prognozė 2008 m. faktinė padėtis % nuo visos sumos 4. Pajamos iš su institucijomis susijusių asmenų ir kitų Bendrijos institucijų 36 439 000,00 37 644 913,84 97,06 5. Administracinės institucijos veiklos pajamos 90 000,00 1 112 497,04 2,87 9. Įvairios pajamos 10 000,00 28 551,00 0,07 Iš viso 36 539 000,00 38 785 961,88 100,00 % 100 % 106,15 %

Pažymėtina, kad 4 antraštinės dalies pajamos-nustatytos gautinos pajamos (iš esmės pajamos iš narių ir darbuotojų darbo užmokesčio, išskaičiuotos kaip mokesčiai ir socialinės įmokos) sudaro labai didelę visų pajamų procentinę dalį (97,06 %), o 5 ir 9 antraštinių dalių pajamos (iš esmės iš leidinių pardavimo, draudimo išmokų, išmokų už telekomunikaciją ir finansinių produktų) sudaro tik mažiau nei 3 % visos sumos.

II ir II prieduose pateikiama papildomos skaitinės informacijos apie pajamų srauto visumą (pajamos-perkeltos pajamos, pajamos-nustatytos gautinos pajamos ir pajamos-gautos pajamos).

Konstatuotina, kad gautos pajamos (38 737 467 eurai) sudaro 99,88 % nustatytų gautinų pajamų 2008 m. (99,18 % 2007 m.).

Kiek tai susiję su pajamomis iš perkeltų pajamų iš praėjusių finansinių metų, toliau 2 lentelė rodo, kad 4 antraštinės dalies pajamos, kaip finansinių metų pajamų atveju, sudaro didžiausią pajamų iš perkeltų pajamų dalį (93,83 %). Pagal 4 antraštinę dalį likusios gautinos sumos iš esmės atitinka sumas, gautinas iš nacionalinių pensijų fondų pervedant pensijas.

2 lentelė

Pajamos iš perkeltų pajamų

(eurais) Pavadinimas Iš 2007 m. į 2008 m. perkeltos sumos Pajamos iš perkeltų sumų % nuo visos sumos 4. Pajamos iš su institucijomis susijusių asmenų ir kitų Bendrijos institucijų 308 417,42 272 608,32 93,83 5. Administracinės institucijos veiklos pajamos 19 182,76 17 917,35 6,17 9. Įvairios pajamos 0,00 0,00 0,00 Iš viso 327 600,18 290 525,67 100,00 % 100 % 88,68 %

2.2. Išlaidos

2.2.1. Finansinių metų asignavimai

Teisingumo Teismo biudžete 2008 finansiniams metams buvo įrašytas 294 077 591 euras asignavimų.

Kaip matyti toliau iš 3 lentelės, 2008 finansinių metų biudžeto vykdymas sudaro 290 385 281 eurą ir atspindi didelę galutinių asignavimų panaudojimo normą –98,74 %; matyti, kad asignavimų panaudojimas gerėja, palyginti su ankstesniais metais (97,40 % 2007 m.).

Taip pat pastebėtina, kad, kaip ir ankstesniais metais, daugiau nei trys ketvirtadaliai Teisingumo Teismo biudžeto tenka personalo išlaidoms (2008 m. –75,30 %).

3 lentelė

Finansinių metų įsipareigojamieji asignavimai

(eurais) Pavadinimas 2008 finansinių metų asignavimai 2008 finansinių metų įsipareigojimai % nuo visos sumos 1. Su institucija susiję asmenys 222 070 742,00 218 656 267,51 75,30 2. Pastatai, baldai, įranga ir įvairios veiklos išlaidos 71 970 249,00 71 717 563,28 24,70 3. Institucijos specialių funkcijų vykdymo išlaidos 36 600,00 11 450,27 — 10. Kitos išlaidos 0,00 0,00 — Iš viso 294 077 591,00 290 385 281,06 100,00 % 100 % 98,74 %

IV, V ir VI prieduose pateikta detali papildoma skaitinė informacija dėl asignavimų panaudojimo 2008 finansiniais metais (palyginti su 2007 m., bendra įvykdymo norma ir įvykdymo norma pagal biudžeto eilutes).

2.2.2. Perkelti asignavimai

Toliau 4 lentelėje parodyta, kad panaudota labai didelė dalis iš 2007 finansinių metų į 2008 finansinius metus perkeltų asignavimų, kurių iš viso buvo 12 919 099 eurai (91,42 % 2008 m., palyginti su 2007 m. panaudotais 87,53 % iš 2006 finansinių metų į 2007 finansinius metus perkeltų asignavimų).

4 lentelė

Perkeltų asignavimų panaudojimas

(eurais) Pavadinimas Iš 2007 m. į 2008 m. perkelti asignavimai Perkeltų asignavimų mokėjimas Panaikinta 1. Su institucija susiję asmenys 3 544 641,35 2 980 571,66 564 069,69 2. Pastatai, baldai, įranga ir įvairios veiklos išlaidos 9 372 458,01 8 828 072,58 544 385,43 3. Institucijos specialių funkcijų vykdymo išlaidos 2 000,00 2 000,00 0,00 10. Kitos išlaidos 0,00 0,00 0,00 Iš viso 12 919 099,36 11 810 644,24 1 108 455,12 % 100 % 91,42 % 8,58 %

V ir VI prieduose pateikta detali papildoma skaitinė informacija dėl iš 2007 finansinių metų į 2008 finansinius metus perkeltų asignavimų panaudojimo (bendra įvykdymo norma ir įvykdymo norma pagal biudžeto eilutes).

2.2.3. Asignavimų perkėlimas

2008 finansiniais metais Teisingumo Teismas pagal Finansinio reglamento 22 ir 24 straipsnių nuostatas atliko 18 biudžetinių perkėlimų, kurie iš viso sudaro 10 931 540 eurų sumą, t. y. daug mažesnę, nei tokių pačių perkėlimų suma 2007 m. (17 perkėlimų, kurie sudarė iš viso 14 831 500 eurų).

Pagal Finansinio reglamento 22 straipsnio 2 dalies ir 24 straipsnio 2, 3 ir 4 dalių nuostatas apie 8 asignavimų perkėlimus buvo pranešta biudžeto valdymo institucijai. Šie perkėlimai sudaro 8 695 500 eurų ir atitinka apie 80 % per šiuos finansinius metus atliktų perkėlimų sumos.

Be to, buvo atlikta 10 perkėlimų tarp straipsnių, apie kuriuos, kaip numatyta Finansinio reglamento 22 straipsnio 4 dalyje, biudžeto valdymo institucijai nebuvo pranešta, kurie siekia 2 236 040 eurų ir sudaro 20 % per šiuos finansinius metus atliktų perkėlimų sumos.

I priede pateiktos visų šių asignavimų perkėlimo ir atitinkamų biudžeto eilučių detalės.

3. 2008 M. BIUDŽETO VYKDYMAS PAGAL SKYRIUS

3.1. 1 ANTRAŠTINĖ DALIS. Su institucija susiję asmenys

Kaip matyti toliau iš 5 lentelės, 2008 finansiniais metais 1 antraštinei daliai galutinai paskirta 222 070 742 eurai, ir tai sudaro beveik 76 % viso Teisingumo Teismo biudžeto. Panaudoti asignavimai sudarė 218 656 267 eurus, tai yra panaudota labai didelė dalis –98,46 % (palyginti su 96,89 % 2007 m.). Šios antraštinės dalies išlaidos, palyginti su 2007 m., padidėjo 6,03 %.

5 lentelė

Finansinių metų asignavimų panaudojimas

(eurais) 1 pavadinimas 2008 finansinių metų asignavimai 2008 finansinių metų įsipareigojimai % nuo panaudotos sumos 1 0. Institucijos nariai 28 824 623,00 28 131 683,65 97,60 1 2. Pareigūnai ir laikinieji tarnautojai 174 905 500,00 172 675 432,74 98,72 1 4. Kiti darbuotojai ir išorinės paslaugos 14 396 460,00 13 964 180,16 97,00 1 6. Kitos išlaidos, susijusios su asmenimis, susijusiais su institucija 3 944 159,00 3 884 970,96 98,50 Iš viso 222 070 742,00 218 656 267,51 98,46

3.1.1. 1 0 skyrius. Institucijos nariai

Iš galutinių šio skyriaus asignavimų, t. y. 28 824 623 eurų sumos, buvo panaudota 28 131 683 eurų, t. y. 97,60 % – daug daugiau nei 2007 finansiniais metais (93,91 %).

Reikia pažymėti, kad daugiausia asignavimų, kurių buvo prašoma 2008 finansiniais metais 1 0 skyriui, buvo apskaičiuojami remiantis atlyginimų padidinimu 2,2 %, tačiau 2007 m. gruodžio mėn. nustatytas faktinis padidinimas sudarė tik 1,4 %. Šis 0,8 % skirtumas leido sutaupyti asignavimų, palyginti su pradinėmis prognozėmis.

Taip pat buvo konstatuoti sutaupymai ir kituose biudžeto punktuose, susijusiuose su išlaidomis personalui dėl trijų teismų narių sudėties atnaujinimu (laikinosios išmokos, su pareigų ėjimo pradžia, perkėlimu ir išėjimu iš tarnybos susijusios teisės). Tokie skirtumai atsirado dėl įprasto biudžeto rengimo proceso, kuris reikalauja, jog būtų labai anksti ir su atsarga numatomas narių sudėties atnaujinimas (beveik pusantrų metų prieš atnaujinimą), tuo tarpu kai realus narių sudėties atnaujinimas atliekamas remiantis valstybių narių sprendimais ir teismų narių individualiais sprendimais.

Taigi buvo galima pakeisti šios skyriaus pradines dotacijas, pakeitimai nurodyti I priede. Be padidėjimo 1 0 skyriuje (1 0 3 straipsnis „Pensijos“ dėl nenumatyto narių, paprašiusių išleisti į pensiją, išėjimo), asignavimai buvo perkelti tik į 2 antraštinės dalies 2 0 0 1 punktą „Išperkamoji nuoma“ (žr. toliau komentarus dėl 2 0 skyriaus „Pastatai ir papildomos išlaidos“ asignavimų).

3.1.2. 1 2 skyrius. Pareigūnai ir laikinieji tarnautojai

Iš šio skyriaus galutinių asignavimų 174 905 500 eurų sumos buvo panaudota 172 675 432 eurai, t. y. panaudojimo norma sudarė 98,72 % ir buvo didesnė nei 2007 m. (97,68 %).

Šie geri rezultatai yra labai aktyvios visų Teisingumo Teismo tarnybų įdarbinimo politikos vaisius. 2004 m. plėtrai skirta įdarbinimo norma yra labai teigiama, o skirta EUR 2 plėtrai – labai padrąsinanti. Įskaitant su plėtra nesusijusias darbo vietas, 2008 m. gruodžio 31 d. darbo vietų užimtumo norma buvo 98 %, labai didelis skaičius, jei atsižvelgiama į įprastą personalo rotaciją.

Tačiau buvo sutaupyta šiek tiek asignavimų 1 2 skyriuje iš esmės dėl šių priežasčių:

— atitinkamiems darbo užmokesčio ir susijusių išlaidų punktams 2008 finansiniams metams prašomi asignavimai buvo skaičiuojami remiantis darbo užmokesčio padidėjimu 2,2 %, nors 2007 m. gruodį nustatytas faktinis padidinimas sudarė tik 1,4 %. Taigi buvo sutaupyta darbo užmokesčio per visus metus,

— įdarbinimo tempas buvo lėtesnis nei numatyta, ir išliko konkrečių specialistų (informatikų ir vertėjų žodžiu) tam tikrų įdarbinimo sunkumų.

Reikia pabrėžti, kad nustatytas perteklius yra palyginti mažas, jei atsižvelgsime į bendrą 1 2 skyriaus dydį (apie 60 % viso Teisingumo Teismo biudžeto) ir biudžeto prognozavimo sunkumus, nes planuojama beveik 12 mėnesių iš anksto naudojant kai kuriuos neišvengiamai preliminarius prognozės parametrus (darbo užmokesčio augimo tempas, infliacijos dydis, personalo įdarbinimo ar rotacijos tempai ir pan.). Teisingumo Teismo pastarųjų metų nuolatinės pastangos (prognozės kokybės ir metinio biudžeto valdymo prasme) leido sumažinti nustatytą perteklių, ir 2008 m. ši tendencija išlieka.

Taigi buvo galima pakeisti šios skyriaus pradines asignavimų dotacijas, pakeitimai nurodyti I priede. Be padidėjimo skyriuje (1 2 0 4 punktas „Su pareigų ėjimo pradžia, perkėlimu ir išėjimu iš tarnybos susijusios teisės“), asignavimų daugiausia perkelta į 2 0 0 1 punktą „Išperkamoji nuoma“, o maža jų dalis – į 1 6 1 2 punktą „Kvalifikacijos kėlimas“, 2 1 0 0 punktą „Įrenginių ir programinės įrangos įsigijimas, aptarnavimas ir priežiūra“ ir 2 1 0 2 punktą „Išorės paslaugos naudojant, kuriant ir prižiūrint programinę įrangą bei sistemas“ (atitinkami paaiškinimai pateikti toliau, atskiruose atitinkamo biudžeto skyriuose).

3.1.3. 1 4 skyrius. Kiti darbuotojai ir išorės paslaugos

Paprastai galutiniai šio skyriaus asignavimai, kuriuos sudaro 14 396 460 eurų suma, įvykdyti 13 964 180 eurų, t. y. įvykdymo norma sudaro 97 % ir yra didesnė nei 2007 m. (93,94 %).

Du šio skyriaus punktai apima 93 % galutinių asignavimų. Kabama apie 1 4 0 0 punktą „Kiti darbuotojai“, kurio įvykdymo norma yra 99,73 % (98,83 % 2007 m.), ir 1 4 0 6 punktą „Išorės paslaugos kalbų srityje“, kurio įvykdymo norma sudaro 96,98 % ir yra didesnė nei 2007 m. (93,54 %). Pastarojoje srityje, kuri apima išorės vertimų raštu ir vertimų žodžiu paslaugas, reikalingas geram teisminės veiklos funkcionavimui, asignavimų panaudojimo pagerėjimas paaiškinamas iš esmės teismo veiklos padidėjimu, taip pat iš dalies specifiniais vertėjų žodžiu įdarbinimo sunkumais, nes nepakanka konkursų sąrašų.

3.1.4. 1 6 skyrius. Kitos su institucija susijusių asmenų išlaidos

Iš šio skyriaus galutinių asignavimų 3 944 159 eurų sumos buvo panaudota 3 884 970 eurų, t. y. panaudojimo norma sudarė 98,5 % ir buvo didesnė nei 2007 m. (95,19 %).

Du šio skyriaus punktai apima daugiau nei 77 % galutinių asignavimų. Kabama apie 1 6 1 2 punktą „Tolesnis mokymas“, kurio įvykdymo norma yra 97,80 %, ir 1 6 5 4 punktą „Vaikų užimtumo centras ir darželiai“, kurio įvykdymo norma sudaro 100 %.

Kaip matyti iš I priedo, perkėlimai iš 1 2 skyriaus leido padengti nenumatytus 1 6 skyriaus poreikius.

Būtent taip yra kalbant apie 1 6 1 2 punktą „Tolesnis mokymas“, finansuojamą iš 1 2 skyriaus „Pareigūnai ir laikinieji tarnautojai“, pagal kurį skiriami asignavimai iš esmės turėjo būti padidinti susidūrus su specializuotų kalbos mokymų institucijos teisininkams – lingvistams ir vertėjams žodžiu skaičiaus didėjimu, tiesiogiai susijusiu su 2004 m. ir 2007 m. plėtra, bei nuo 2008 m. kovo 1 d. prejudicinio sprendimo priėmimo skubos tvarka procedūros įgyvendinimu, kuris padidino reikalavimus kalbų mokėjimui. Šis kalbų mokymams skirtų asignavimų padidinimas turi būti nagrinėjamas bendresniame kontekste. Kadangi 50 % Teisingumo Teismo personalo priklauso kalbų tarnyboms (vertimų raštu ir žodžiu), jis daro ilgalaikes investicijas, kurios iki šiol leido maksimaliai apriboti prašymus naujoms darbo vietoms šioje srityje.

Tas pats taikoma 1 6 5 4 punktui „Vaikų užimtumo centras ir darželiai“, kuris visas skirtas tarpinstitucinės veiklos finansavimui, o jį valdančios institucijos yra Parlamentas (lopšeliams) ir Komisija (darželiui ir studijų centrui). Valdančios institucijos susidūrė su žymiu su vaikais susijusios veiklos padidėjimu (tiesiogiai susijusiu su dviem pastaraisiais plėtros etapais), dėl kurio reikia investuoti į infrastruktūrą ir reikalingi išorės specialistai. Rengiant 2008 m. biudžetą, informacija apie šio padidėjimo mastą ir jo poveikį biudžetui dar nebuvo žinoma, todėl asignavimai didinami iš 1 2 skyriaus.

3.2. 2 ANTRAŠTINĖ DALIS. Pastatai, baldai, įranga ir įvairios veiklos išlaidos

Kaip matyti toliau iš 6 lentelės, 2008 finansiniais metais 2 antraštinei daliai galutinai paskirti 71 970 249 eurai ir tai sudaro šiek tiek mažiau nei ketvirtadalį viso Teisingumo Teismo biudžeto. Panaudoti asignavimai sudarė 71 717 563 eurus, t. y. panaudota 99,65 % (99,30 % 2007 m.).

6 lentelė

Finansinių metų asignavimų panaudojimas

(eurais) 2 pavadinimas 2008 finansinių metų asignavimai 2008 finansinių metų įsipareigojimai % nuo visos sumos 2 0. Pastatai ir papildomos išlaidos 44 881 884,00 44 737 141,23 99,68 2 1. Informatika, įranga ir baldai: pirkimas, nuoma ir priežiūra 20 165 398,00 20 112 512,05 99,74 2 3. Einamosios administravimo išlaidos 3 054 265,00 3 029 172,15 99,18 2 5. Susirinkimai ir konferencijos 728 340,00 704 344,23 96,71 2 7. Informacija: įsigijimas, archyvavimas, gamyba ir platinimas 3 140 362,00 3 134 393,62 99,81 Iš viso 71 970 249,00 71 717 563,28 99,65

3.2.1. 2 0 skyrius. Pastatai ir papildomos išlaidos

Iš šio skyriaus galutinių asignavimų 44 881 884 eurų sumos buvo panaudota 44 737 141 euras, t. y. 99,68 %.

Kaip paaiškinama toliau, šio skyriaus išlaidų padidėjimas (15,57 %, palyginti su 2007 m.) tiesiogiai susijęs su naujomis investicijomis nekilnojamojo turto srityje.

Galutiniai straipsnių 2 0 0 „Pastatai“ ir 2 0 2 „Su pastatais susijusios išlaidos“ asignavimai atitinkamai sudaro 76 % (34 168 359 eurus) ir 24 % (10 713 525 eurus) visų šio skyriaus asignavimų.

Kalbant apie 2 0 0 straipsnį, 2 0 0 0 punkto „Nuoma“ išlaidos sudaro 11 182 459 eurus (įvykdymo norma 100 %), o 2 0 0 1 punkto „Išperkamoji nuoma“ išlaidos sudaro 21 116 349 eurus (įvykdymo norma 100 %). Didelė pastarojo punkto išlaidų dalis skirta išankstiniams mokėjimams pagal su Liuksemburgo valdžios institucijomis pasirašytas sutartis dėl vykdomų statybos projektų, iš esmės dėl naujų rūmų statybos projekto, reikalingo dėl pastarųjų dviejų plėtros etapų.

Pastarasis statybos projektas apėmė senųjų rūmų renovaciją ir žiedo aplink rūmus, dviejų aukštų bokštų ir naujuosius bei senuosius pastatus jungiančios galerijos statybą. Didžioji statybos ir renovacijos darbų dalis buvo baigta 2008 m., todėl numatytais terminais į naujus pastatus galėjo įsikelti Teisingumo Teismo nariai ir personalas.

Siekiant užtikrinti gerą finansų valdymą, kaip minėta pirmiau, 1 0 ir 1 2 biudžeto skyrių asignavimų likutį (iš viso 7 milijonus) buvo galima skirti papildomiems išankstiniams mokėjimams prie jau numatytųjų 2008 m. biudžete. Tokia operacija puikiai atitinka abiejų biudžeto valdymo institucijų Bendrijos institucijų nekilnojamojo turto projektams nustatytas gaires, siekiant kuo labiau riboti būsimą šių projektų poveikį biudžetui.

Taip pat reikia paminėti, kad 2 0 0 7 punkte „Patalpų įrengimas“ esantys laisvi asignavimai (dėl tam tikrų mobilių lentynų sistemų neįrengimo naujuose rūmuose) buvo priskirti 2 0 0 8 punktui „Su statybų projektais susiję tyrimai ir techninė pagalba“, kad būtų geriau vykdomas šis svarbus statybų projektas.

Kalbant apie 2 0 2 straipsnio išlaidas, iš esmės tai yra valymo ir priežiūros, energijos suvartojimo bei pastatų apsaugos ir stebėjimo išlaidos, kurios sudarė 10 611 632 eurus (panaudojimo norma 99,05 %). Šių išlaidų didėjimas tiesiogiai susijęs su personalo padidėjimu ir naujomis patalpomis.

3.2.2. 2 1 skyrius. Informatika, įranga ir baldai

Iš šio skyriaus galutinių asignavimų 20 165 398 eurų sumos buvo panaudota 20 112 512,05 euro, t. y. 99,74 %, iš kurių daugiau nei 90 % sudarė išlaidos informatikai ir baldams.

Kaip ir 2 0 skyriaus išlaidų atveju, žymus šio skyriaus išlaidų padidėjimas (40,12 %, palyginti su 2007 m.) labiausiai susijęs su naujomis investicijomis (informatika ir baldai), reikalingomis pradėti naudoti naujus pastatus 2008 metais.

Kalbant apie 2 1 0 straipsnį „Įrenginiai, eksploatavimo išlaidos ir paslaugos, susijusios su informatika ir telekomunikacijomis“, turimi resursai, kaip ir praėjusiais metais, buvo panaudoti įprastam materialinės bazės atnaujinimui, esamų sistemų aptarnavimui, einamosioms priežiūros operacijoms ir naujų informacinių projektų plėtojimui teisminėje ir administravimo srityje.

Šiuo atveju papildomi asignavimai (345 000 eurų iš 1 2 skyriaus), priskirti 2 1 0 2 punktui „Išorės paslaugos naudojant, kuriant ir prižiūrint programinę įrangą bei sistemas“, leido išspręsti informatikų įdarbinimo problemas pasinaudojant išorės rangovų paslaugomis svarbiausiems darbams, tarp kurių, be kita ko, yra naujos prejudicinio sprendimo priėmimo skubos tvarka procedūros taikymas nuo 2008 m. kovo 1 d., kurio sąnaudos nebuvo numatytos rengiant 2008 m. biudžetą.

Be šios pasikartojančios procedūros, didelė dalis 2 1 0 straipsnio lėšų (truputį daugiau nei 3 mln. eurų), kaip numatyta, buvo skirti užbaigti telefonų tinklo ir multimedijos duomenų tinklo instaliaciją naujųjų rūmų pastatuose. Be to, asignavimų padidinimas (apie 300 000 eurų) iš 1 2 skyriaus ir 2 1 0 3 punkto „Telekomunikacijos“ leido padidinti skaitmeninio tinklo pajėgumus ir apimtį bei įdiegti nepriklausomą saugumo tinklą, nenumatytą pradinėse specifikacijose.

Kalbant apie 2 1 2 straipsnį „Baldai“, truputį daugiau nei 3,3 milijonų eurų iš šiam skyriui nubalsuotų 3,5 milijono asignavimų buvo skirti, kaip numatyta, būtinoms investicijoms šioje srityje, pradedant naudotis naujais pastatais.

3.2.3. 2 3 skyrius. Einamosios administravimo išlaidos

Iš šio skyriaus galutinių asignavimų 3 054 265 eurų sumos buvo panaudota 3 029 172 eurai, t. y. 99,18 %.

Daugiau nei 58 % šio skyriaus asignavimų skirti dviejoms išlaidų rūšims:

— 2 3 0 straipsnio „Kanceliarinės prekės, raštinės reikmenys ir spausdinimo medžiagos“ išlaidoms, kurios sudarė 1 162 610,78 euro (panaudojimo norma 99,85 %),

— ir 2 3 6 straipsnio „Pašto išlaidos“ išlaidoms, kurios sudarė 614 991,41 euro (panaudojimo norma 99,92 %).

Pažymėtina, kad, sumažinus popieriaus sunaudojimą, šiame skyriuje buvo galima padengti padidėjusias pašto išlaidas.

Galiausiai, kiek tai susiję su 2 3 8 straipsniu „Kitos administracinės veiklos išlaidos“, apie 1 mln. eurų suma iš 1,2 mln. asignavimų, skirtų šiam straipsniui, kaip numatyta, buvo skirta narių ir personalo persikėlimo į naujuosius pastatus išlaidoms padengti. Tai, be to, paaiškina žymų 2 3 skyriaus asignavimų padidėjimą, palyginti su 2007 m. (38,8 %).

3.2.4. 2 5 skyrius. Susirinkimai ir konferencijos

Iš šio skyriaus galutinių asignavimų 728 340 eurų sumos buvo panaudota 704 344 eurai, t. y. 96,71 % (93,16 % 2007 m.).

Kalbant apie šio skyriaus išlaidas pažymėtina, kad 2008 m. svarbiausias įvykis buvo naujų rūmų inauguracija 2008 m. gruodžio 4 dieną.

3.2.5. 2 7 skyrius. Informacija: įsigijimas, archyvavimas, gamyba ir platinimas

Iš šio skyriaus galutinių asignavimų 3 140 362 eurų sumos buvo panaudota 3 134 393 eurai, t. y. 99,81 % (99,84 % 2007 m.).

Šio skyriaus asignavimai skirti dviejoms išlaidų rūšims, visiškai susijusioms su teismine veikla:

— 2 7 2 straipsnio „Dokumentų, bibliotekos ir archyvo išlaidos“ išlaidos, kurios sudarė 1 067 018 eurų (panaudojimo norma 99,55 %),

— ir 2 7 4 straipsnio „Gamyba ir platinimas“ išlaidos, kurios sudarė 2 067 375 eurus (panaudojimo norma 99,95 %).

3.3. 3 ANTRAŠTINĖ DALIS. Išlaidos, atsirandančios institucijai vykdant specialias užduotis

3 7 skyrius. Specialios kai kurių institucijų ir kai kurių subjektų išlaidos

3 antraštinės dalies galutinė biudžeto dotacija apima tik 3 7 skyriaus 3 7 1 0 punkto „Bylinėjimosi išlaidos“ asignavimus. 2008 finansiniais metais šie asignavimai sudarė 36 600 eurų, o buvo panaudota 11 450 eurų, t. y. panaudojimo norma sudarė 31,28 %.

Kalbama apie institucijos patirtas išlaidas teikiant nemokamą teisinę pagalbą, padengiant advokatų honorarus ir kitas išlaidas. Jas prognozuoti yra sunku, nes skirtingais metais biudžeto vykdymas labai skiriasi.

3.4. 10 ANTRAŠTINĖ DALIS. Kitos išlaidos

10 0 skyrius. Laikinieji asignavimai

2008 finansiniais metais 10 antraštinei daliai biudžeto dotacija nebuvo skirta.

(1) Šis skirtumas sumažėja iki 1,7 %, jei atsižvelgsime į paskirtas pajamas, kurias galima iš naujo panaudoti ir kurios pagal biudžeto praktiką sudarant biudžeto projektą pateikiamos „p.m.“ forma, bet į jas tinkamai atsižvelgiama šiame biudžete išskaičiuojant iš atitinkamų biudžeto punktų.

I PRIEDAS 2008 m. atlikti biudžetiniai perkėlimai pagal Finansinio reglamento 22 ir 24 straipsnių nuostatas (eurais) Perkėlimo Nr. Data Iš antraštinės dalies į antraštinę dalį Iš skyriaus į skyrių Iš straipsnio į straipsnį Iš punkto į punktą Iš straipsnio/punkto Į straipsnį/punktą Perkėlimai, apie kuriuos pranešta biudžeto valdymo institucijai (pagal 22 straipsnio 2 dalies ir 24 straipsnio 2, 3 ir 4 dalių nuostatas): 1 2008 7 18 400 000 1 0 2 Laikinosios išmokos 1 0 3 Pensijos 2 2008 7 18 360 000 1 2 0 0 Atlyginimai ir išmokos 1 6 1 2 Kvalifikacijos kėlimas 202 500 1 2 0 0 Atlyginimai ir išmokos 2 1 0 0 Įrenginių ir programinės įrangos įsigijimas, aptarnavimas ir priežiūra 345 000 1 2 0 0 Atlyginimai ir išmokos 2 1 0 2 Išorės paslaugos naudojant, kuriant ir prižiūrint programinę įrangą bei sistemas 3 2008 10 21 50 000 2 3 0 Kanceliarinės prekės, raštinės reikmenys ir įvairios spausdinimo medžiagos 2 3 6 Pašto išlaidos 4 2008 10 21 250 000 1 2 0 0 Atlyginimai ir išmokos 1 6 5 4 Vaikų užimtumo centras ir darželiai 5 2008 12 17 500 000 1 0 0 2 Su pareigų ėjimo pradžia, perkėlimu ir išėjimu iš tarnybos susijusios teisės 2 0 0 1 Išperkamoji nuoma 325 000 1 0 9 Laikinieji asignavimai 2 0 0 1 Išperkamoji nuoma 2 645 000 1 2 9 Laikinieji asignavimai 2 0 0 1 Išperkamoji nuoma 6 2008 12 17 300 000 1 0 2 Laikinosios išmokos 2 0 0 1 Išperkamoji nuoma 109 000 1 0 9 Laikinieji asignavimai 2 0 0 1 Išperkamoji nuoma 7 2008 12 17 3 121 000 1 2 0 0 Atlyginimai ir išmokos 2 0 0 1 Išperkamoji nuoma 8 2008 11 21 15 000 2 1 4 Techniniai įrenginiai ir įranga 2 3 8 Kitos administracinės veiklos išlaidos 30 000 2 3 0 Kanceliarinės prekės, raštinės reikmenys ir įvairios spausdinimo medžiagos 2 3 8 Kitos administracinės veiklos išlaidos 43 000 2 7 4 1 Bendro pobūdžio skelbimas 2 3 8 Kitos administracinės veiklos išlaidos Tarpinė suma 8 695 500 7 547 500 668 000 480 000 0 t. y. 79,55 % visų perkėlimų Perkėlimai straipsniuose, apie kuriuos nepranešta biudžeto valdymo institucijai (pagal 22 straipsnio 4 dalies nuostatas): 1 2008 3 12 192 500 2 0 0 7 Patalpų įrengimas 2 0 0 8 Su statybos projektais susijusios studijos ir techninė pagalba 2 2008 6 10 100 000 2 1 0 3 Telekomunikacijos 2 1 0 0 Įrenginių ir programinės įrangos įsigijimas, aptarnavimas ir priežiūra 3 2008 6 20 710 000 1 2 0 0 Atlyginimai ir išmokos 1 2 0 4 Su pareigų ėjimo pradžia, perkėlimu ir išėjimu iš tarnybos susijusios teisės 4 2008 11 3 65 000 2 0 0 0 Nuompinigiai 2 0 0 7 Patalpų įrengimas 5 2008 11 3 98 600 2 0 0 0 Nuompinigiai 2 0 0 8 Su statybos projektais susijusios studijos ir techninė pagalba 6 2008 11 13 12 000 1 6 5 0 Medicinos tarnyba 1 6 5 2 Restoranai ir valgyklos 7 2008 12 8 5 000 1 6 1 2 Kvalifikacijos kėlimas 1 6 1 0 Įvairios įdarbinimo išlaidos 8 2008 12 11 48 000 1 4 0 4 Mokymai ir personalo mainai 1 4 0 5 Kitos išorės paslaugos 9 2008 12 11 40 000 1 4 0 4 Mokymai ir personalo mainai 1 4 0 0 Kiti darbuotojai 10 2008 12 10 964 940 2 0 0 0 Nuompinigiai 2 0 0 1 Išperkamoji nuoma Tarpinė suma 2 236 040 0 0 0 2 236 040 t. y. 20,45 % visų perkėlimų Iš viso 10 931 540 7 547 500 668 000 480 000 2 236 040

II PRIEDAS Pajamų vykdymo 2008 m. palyginimas su 2007 m. pagal skyrius (eurais) Skyrius Pavadinimas 2008 m. nustatyti mokesčiai 2007 m. nustatyti mokesčiai Skirtumas Skirtumas % 4 0 Įvairūs mokesčiai ir pajamos 21 613 643,09 20 476 355,55 1 137 287,54 5,55 % 4 1 Įmokos į pensijų fondus 16 031 270,75 15 352 667,08 678 603,67 4,42 % 4 antraštinė dalis 37 644 913,84 35 829 022,63 1 815 891,21 5,07 % 5 0 Kilnojamojo turto (baldų) ir nekilnojamojo turto pardavimo pajamos 396 469,07 327 205,19 69 263,88 21,17 % 5 2 Pajamos iš investicijų ar suteiktų paskolų, bankų palūkanos ir kt. 134 037,41 164 489,23 –30 451,82 –18,51 % 5 5 Pajamos iš paslaugų teikimo ir darbų 0,00 0,00 0,00 0,00 % 5 7 Kiti įnašai ir pajamos, susijusios su institucijos administracine veikla 553 102,52 399 702,32 153 400,20 38,38 % 5 8 Įvairios kompensacijos 28 888,04 34 799,41 –5 911,37 16,99 % 5 antraštinė dalis 1 112 497,04 926 196,15 186 300,89 20,12 % 9 0 Įvairios pajamos 28 551,00 170 488,00 – 141 937,00 –83,25 % 9 antraštinė dalis 28 551,00 170 488,00 – 141 937,00 –83,25 % Bendra suma 38 785 961,88 36 925 706,78 1 860 255,10 5,04 %

III PRIEDAS Biudžeto pajamų vykdymas pagal antraštines dalis (eurais) Antraštinė dalis Perkėlimai iš 2007 m. į 2008 m. Pasikeitimai per finansinius metus Perkėlimas iš 2007 m. į 2008 m. po koregavimo Pajamos iš perkeltų mokesčių % Nustatyti mokesčiai 2008 Pajamos iš mokesčių, nustatytų 2008 finansiniais metais % Perkėlimai iš 2008 m. į 2009 m. (1) (2) (3) = (1) + (2) (4) (4) / (3) (5) (6) (6) / (5) (3) – (4) + (5) – (6) 4 308 417,42 0,00 308 417,42 272 608,32 88,39 % 37 644 913,84 37 631 335,93 99,96 % 49 387,01 5 19 187,76 –5,00 19 182,76 17 917,35 93,40 % 1 112 497,04 1 077 580,49 96,86 % 36 181,96 9 0,00 0,00 0,00 0,00 0 % 28 551,00 28 551,00 100,00 % 0,00 Iš viso 327 605,18 –5,00 327 600,18 290 525,67 88,68 % 38 785 961,88 38 737 467,42 99,88 % 85 568,97 4 ANTRAŠTINĖ DALIS : Pajamos iš su institucijomis susijusių asmenų ir kitų Bendrijos institucijų 5 ANTRAŠTINĖ DALIS : Institucijos administracinės veiklos pajamos 9 ANTRAŠTINĖ DALIS : Įvairios pajamos

IV PRIEDAS Pajamų įgyvendinimo 2008 m. palyginimas su 2007 m. pagal skyrius (eurais) Skyrius Pavadinimas 2008 m. įsipareigojimai 2007 m. įsipareigojimai Skirtumas Skirtumas % 1 0 Institucijos nariai 28 131 683,65 27 224 797,50 906 886,15 3,33 % 1 2 Pareigūnai ir laikinieji tarnautojai 172 675 432,74 162 762 848,36 9 912 584,38 6,09 % 1 4 Kiti darbuotojai ir išorės paslaugos 13 964 180,16 12 370 922,97 1 593 257,19 12,88 % 1 6 Kitos išlaidos, susijusios su asmenimis, susijusiais su institucija 3 884 970,96 3 863 815,88 21 155,08 0,55 % 1 antraštinė dalis 218 656 267,51 206 222 384,71 12 433 882,80 6,03 % 2 0 Pastatai ir papildomos išlaidos 44 737 141,23 38 709 427,33 6 027 713,90 15,57 % 2 1 Informatika, įranga ir baldai: pirkimas, nuoma ir priežiūra 20 112 512,05 14 353 802,46 5 758 709,59 40,12 % 2 3 Einamosios veiklos išlaidos 3 029 172,15 2 182 329,99 846 842,16 38,80 % 2 5 Susirinkimai ir konferencijos 704 344,23 672 545,68 31 798,55 4,73 % 2 7 Informacija: įsigijimas, archyvavimas, gamyba ir platinimas 3 134 393,62 3 001 639,37 132 754,25 4,42 % 2 antraštinė dalis 71 717 563,28 58 919 744,83 12 797 818,45 21,72 % 3 7 Specialios kai kurių institucijų ir kai kurių subjektų išlaidos 11 450,27 11 762,51 – 312,24 –2,66 % 3 antraštinė dalis 11 450,27 11 762,51 – 312,24 –2,66 % Bendra suma 290 385 281,06 265 153 892,05 25 231 389,01 9,52 %

V PRIEDAS Biudžeto asignavimų įvykdymas pagal antraštines dalis (eurais) Antraštinė dalis Perkėlimai iš 2007 m. į 2008 m. Mokėjimai iš perkeltų asignavimų Panaikinimai 2008 finansinių metų asignavimai 2008 finansinių metų įsipareigojimai 2008 12 31 atlikti mokėjimai Perkėlimai iš 2008 m. į 2009 m. Panaikinimai (1) (2) (3) = (1) – (2) (4) (5) (6) (7) = (5) – (6) (8) = (4) – (5) 1 3 544 641,35 2 980 571,66 564 069,69 222 070 742,00 218 656 267,51 214 955 929,32 3 700 338,19 3 414 474,49 2 9 372 458,01 8 828 072,58 544 385,43 71 970 249,00 71 717 563,28 60 800 536,35 10 917 026,93 252 685,72 3 2 000,00 2 000,00 0,00 36 600,00 11 450,27 11 408,27 42,00 25 149,73 10 0,00 0,00 0,00 0,00 0,00 0,00 0,00 0,00 Iš viso 12 919 099,36 11 810 644,24 1 108 455,12 294 077 591,00 290 385 281,06 275 767 873,94 14 617 407,12 3 692 309,94 % 100 % 91,42 % 8,58 % 100 % 98,74 % 94,97 % 5,03 % 1,26 % 1 ANTRAŠTINĖ DALIS : Su institucija susiję asmenys 2 ANTRAŠTINĖ DALIS : Pastatai, baldai, įranga ir įvairios veiklos išlaidos 3 ANTRAŠTINĖ DALIS : Specialiųjų institucijos funkcijų vykdymo išlaidos 10 ANTRAŠTINĖ DALIS : Kitos išlaidos